ועדת הכספים, כנסת 20, פרוטוקול מספר 898, 2017-12-31 09:30

משה גפני: בוקר טוב, אני מתכבד לפתוח את ישיבת ועדת הכספים.

משה גפני: על סדר-היום: אישור השקעת המדינה בחברת פארק אריאל שרון בע"מ בהתאם לסעיף 10 לחוק החברות הממשלתיות, התשל"ה-1975.

משה גפני: בבקשה.

<כפיר קניאל: שלום, אני רפרנט בינוי וסביבה ברשות החברות הממשלתיות.

<כפיר קניאל: מדובר בהשקעת בעלים של 40 מיליון ש"ח בחברה.

<כפיר קניאל: מדובר בצורך שעלה, עד שתוסדר טכניקת ההתקשרות הקבועה בין המשרד להגנת הסביבה לחברת פארק אריאל שרון, עד שבעצם יוסדר אופן ההתקשרות הקבוע, האם כזרוע ביצוע ואם באופן אחר - עד אז נדרשים 40 מיליון שקל כדי לממן את התקציב השוטף במימון לפרויקטים שהוצגו בעבר.

<כפיר קניאל: תקציב שוטף – הכוונה משכורות, תחזוקה שוטפת של הפארק.

משה גפני: תודה.

משה גפני: המשרד להגנת הסביבה.

<אלון זסק: בוקר טוב.

<אלון זסק: אלון זסק.

<אלון זסק: סמנכ"ל משאבי טבע במשרד.

<אלון זסק: התשלום הוא אמור לממן גם את התקצוב השוטף, שעומד בערך על כ-25 מיליון שקל לשנה, וגם פרויקטים שנמצאים היום כבר באמצע או לקראת סוף העבודה, כמו מערך הכניסה או כל מיני פרויקטים אחרים, שכבר היו ונמצאים בעבודה.

<אלון זסק: התוכנית הגדולה, הרב-שנתית, כמובן, לא חלק מהנושא הזה – עד אז נסיים את ההסדרים, ונראה איך אנחנו מעבירים.

משה גפני: תודה רבה.

משה גפני: בבקשה.

מיקי לוי: אני וחבריי נוטים להצביע נגד.

מיקי לוי: אני קצת חיטטתי בעבר של החברה.

מיקי לוי: הפארק הזה, אני חייב לומר, הוא מאוד יקר.

מיקי לוי: הוא ריאה ירוקה בסביבה שם, אבל המנכ"לית נעצרה, וכששוחררה למעצר בית – לא רוצה לומר את שמה- - -

משה גפני: ידוע.

משה גפני: זה התפרסם בתקשורת.

מיקי לוי: שרון רז, החשודה בעבירות שוחד ושחיתות ו-, אז איך אנחנו מעבירים כספים עכשיו לחברת פארק אריאל שרון?

מיקי לוי: מי תוקע כף לידינו, שהכספים הציבוריים האלה לא ילכו לאבדון?

מיקי רוזנטל: כמובן חשוב לנו הפרויקט והפארק הוא מבורך.

מיקי רוזנטל: השאלה, מה מצב החקירה שם של המנכ"לית?

מיקי לוי: היא תיגע בכספים?

משה גפני: אבקש שתענו על שאלות חברי הכנסת.

משה גפני: אני רק רוצה לדעת, אם יש חקירה על משהו- - -

מיקי רוזנטל: לא שחיתות אישית; זה על שחיתות בתוך הרשות הממשלתית.

משה גפני: שאלה של שני חברי הכנסת.

משה גפני: אני מבקש תשובה.

משה גפני: הפארק, לפי דעתם, כפי שהם אמרו, הוא חשוב.

משה גפני: אבל מכיוון שהתפרסם שיש שם מעצרים וחקירות משטרה, איפה עומדים הדברים היום?

<אלון זסק: אתחיל, ואחר כך אלי נציגי הפארק יוסיפו.

<אלון זסק: מן הסתם, אני לא יכול וגם לא יודע דבר על חקירת משטרה.

משה גפני: מה זה לא יודע?

משה גפני: קראנו בעיתונים.

<מיכל זלכה: אני יודע כמוכם בנושא הזה.

<מיכל זלכה: מעבר לזה, מה שקרה הוא שגם השר וגם מנהל ראש רשות החברות כינסו את הדירקטוריון.

<מיכל זלכה: מהדירקטוריון בחרו דירקטוריון מצומצם, שמתופעל ומלווה באופן ישיר את הפארק.

<מיכל זלכה: לפארק מונתה מנהלת זמנית.

משה גפני: מי זאת?

<מיכל זלכה: אני.

<מיכל זלכה: מיכל זלכה.

<מיכל זלכה: אני משמשת בחברה יועצת משפטית ומזכירת החברה.

<מיכל זלכה: נכון לעת הזו אני ממלאת מקום מנכ"לית החברה יחד עם ועדת הנהלה, שמפקחת על כל פעילות שוטפת רב פרויקטאלית של החברה.

<מיכל זלכה: אני כמנכ"לית כרגע, מדווחת לוועדה על כל שקל שעובר, כלומר יש פיקוח גם של הדירקטוריון, גם של המשרד להגנת הסביבה, שמדי רבעון מועבר לו דיווח על הכספים שמועברים הן השוטף והן לפרויקטים.

<מיכל זלכה: בין היתר, יש פיקוח גם על חשבונות עבודות הפיתוח, בין אם על-ידי גורמים מממנים חיצוניים שהם לא המשרד להגנת הסביבה.

משה גפני: מישהו בדירקטוריון או בהנהלה היה חשוד במשהו בפרשה הזאת?

<מיכל זלכה: כרגע חשודות שרון רז מנכ"לית החברה ועוד בכירה נוספת.

<מיכל זלכה: הן נמצאות כרגע בהרחקה, כל אחת לפי לוחות הזמנים שקבע בית המשפט.

<מיכל זלכה: בלי שום קשר לצווים שבית המפשט נתן, דירקטוריון החברה דן בפעולות שעומדות לרשותו על-פי דין.

משה גפני: אין מישהו היום בדירקטוריון היום שמאשר כספים או דברים דומים, שהוא חשוד במשהו?

<מיכל זלכה: לא.

<מיכל זלכה: רק לסבר את האוזן – מייק יוסף עליי.

<מיכל זלכה: הוא יועץ משפטי חיצוני שנלקח בדיוק לסוגיה המורכבת.

<מיכל זלכה: החברה עוברת טלטלה, אין ספק בכך, אבל הדירקטוריון עושה הן פעולות של ביצוע הליכים כאלה ואחרים נגד עובדים, בין אם הורחקו על-ידי צו בית משפט ובין אם עולים מביקורת כאלה ואחרים נגדם, ובין אם על-ידי פיקוח פעולות החברה.

<מיכל זלכה: אין קשר לדירקטוריון.

<מיכל זלכה: אף לא אחד מהדירקטורים נגוע במי מממצאי הביקורת.

משה גפני: והפעילות נמשכת בסדר.

משה גפני: בבקשה.

מיקי רוזנטל: בקשר לפעילות, החשדות האלה לכאורה, איך הם נתגלו?

<מיכל זלכה: הם נתגלו על-ידי מספר עובדים שדיווחו למבקר החברה.

<מיכל זלכה: זה החל בהליך ביקורת רגיל.

<מיכל זלכה: אחר כך זה הפך להליך ביקורת חקירתית – שנפרש על פני מספר נושאים בחברה – בין היתר, התקשרויות, יועצים.

מיקי רוזנטל: מיקי, נחה דעתך בעניין הזה?

מיקי לוי: הייתי רוצה לשמוע גם את מייק.

משה גפני: עקב תפקידך הקודם, אני מבקש שתציג את עצמך.

משה גפני: בבקשה.

משה גפני: תגיד מה תפקידך.

<מלכיאל בלס: בתפקיד הנוכחי הדירקטוריון ביקש ממני לסייע כשהסתבר שיש בתוך הנהלת החברה הבעיות שמיכל דיברה עליהן, ומאז אני מלווה אותם, מיולי.

<מלכיאל בלס: החברה היא שהתלוננה למשטרה על הדבר הזה.

<מלכיאל בלס: הדברים גם הוצגו לדירקטוריון.

<מלכיאל בלס: המשטרה פתחה בחקירה גלויה באוקטובר.

<מלכיאל בלס: עד עכשיו עדיין שתי העובדות בהרחקה, והדירקטוריון הקים ועדת משנה, שתלווה באופן שוטף את כל הפעילות.

<מלכיאל בלס: יש שם כשלושים עובדים בחברה, יש התחייבויות לספקים קודמים, יש תביעות לבתי משפט.

<מלכיאל בלס: יש דברים שחייבים לנהל.

<מלכיאל בלס: אין שום אפשרות להשאיר את זה ככה.

מיקי לוי: מעכשיו יש שליטה על הכסף?

<מלכיאל בלס: כן.

<מלכיאל בלס: חשבת פרשה, יש ממלאת מקום, חשבת שנמצאת פה, שהיתה חשבת של משרד החינוך בעבר.

<מלכיאל בלס: אנחנו בתהליך של לעלות לדרך חדשה בגלל החשיבות.

מיקי רוזנטל: אם כך, אני רוצה לשאול שאלות שנוגעות באופן ישיר לכספים.

מיקי רוזנטל: זה 40 מיליון שקל שנועדו לתקציב השוטף של החברה?

מיקי רוזנטל: קראתי את החלטת הממשלה.

מיקי רוזנטל: זה בא במקום הסדרה שתהיה בפועל – מתי תהיה ההסדרה הזאת של תקציב החברה?

מיקי רוזנטל: כלומר עד מתי החברה תישען על תקציב ממשלתי, ומתי היא תהיה חברה ממשלתית, תעמוד על רגליה שלה?

מיקי רוזנטל: זה שתי שאלות בעצם – אחת, למה נועד הכסף שאתם רוצים שנאשר עכשיו, ושתיים, מתי החברה תעמוד על רגליה?

משה גפני: מי עונה?

<אלון זסק: הכסף נועד בעיקרו לתשלום שוטף של ההתנהלות היום-יומית של החברה וסיום ההתקשרות הקיימות או פרויקטים שנמצאים כבר ברמת הביצוע כמו מתחם הכניסה והרכיבים שלו, דברים שכבר נמצאים בפעילות קיימת.

מיקי רוזנטל: זה משכורות?

<אלון זסק: רכיב אחד שהוא כ-25 מיליון ₪ לשנה - זה מה שדיברתי עליו קודם – הוא לתפעול השוטף של משכורות וכו', ופרויקטים נוספים, שנמצאים כבר בעבודה או נמצאים בקבלנים שאמורים להגיע לשטח, שאתם כבר יש חוזים וכו', שאתם אנחנו ממשיכים.

<אלון זסק: זה לשאלתך הראשונה.

<אלון זסק: לשאלתך השנייה.

משה גפני: מתי החברה תעמוד על רגליה?

מיקי רוזנטל: יש הכנסות כרגע לחברה?

<מלכיאל בלס: הכנסות כרגע – כמעט ולא.

<מלכיאל בלס: יש קצת סיורים ואירועים, אבל כרגע בונים- - -

מיקי רוזנטל: ייצור חשמל מהזבל מייצר הכנסות לחברה?

<אלון זסק: זה לא של החברה.

מיקי רוזנטל: היא לא מקבלת תמלוגים?

<אלון זסק: לא.

<אלון זסק: זה של איגוד ערים דן.

מיקי רוזנטל: אז ממה תהיינה הכנסות?

<אלון זסק: לפני מספר חודשים יצרנו תוכנית פיתוח רב-שנתית, של ארבע שנים, לחברה, שבסופה אמורות להיות הכנסות הרבה יותר משמעותיות.

<אלון זסק: עדיין ההכנסות הללו לא יכסו את ההוצאות של החברה ותפעולה, כלומר אם אתה מצפה שיהיה מצב שבו תהיינה הכנסות של 100%, שיכסו את כל הוצאות החברה - זה לא מצב שיהיה.

<אלון זסק: זה לא קורה גם בשום מקום בעולם מבחינת פארקים מטרופוליניים.

<אלון זסק: אנחנו מדברים על פארק בגודל 8,000 דונם עם מקווה ישראל, זה פי 3 מהסנטרל פארק.

<אלון זסק: זה פארק מטרופוליני מאוד משמעותי.

<אלון זסק: אין בעולם פארקים מטרופוליניים כאלה שמחזיקים את עצמם.

מיקי רוזנטל: לא חשבתי שיחזיק.

מיקי רוזנטל: שאלתי ממה צפויות הכנסות.

<אלון זסק: אנחנו צופים הכנסות, אם אני זוכר נכון, אחרי סיום התוכנית של בין כ-10 מיליון לכ-12 מיליון שקל בשנה.

מיקי לוי: זה פארק חינוכי.

משה גפני: התשובה היא בין 10 ל-12 מיליון.

משה גפני: זה לא יחזיק את עצמו.

משה גפני: יצטרכו תמיכה ממשלתית.

משה גפני: מי בעד אישור השקעות בחברת פארק אריאל שרון בע"מ בהתאם לסעיף 10 לחוק החברות הממשלתיות – ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד האישור – פה אחד הבקשה לאישור השקעת המדינה בחברת פארק אריאל שרון בע"מ בהתאם לסעיף 10 לחוק החברות הממשלתיות, התשל"ה-1975, נתקבלה.

משה גפני: בעד פה אחד.

משה גפני: האישור ניתן.

משה גפני: תודה רבה, הישיבה נעולה.